Na temelju članka 58. i 118. Zakona o odgoju i obrazovanju u osnovnoj i srednjoj školi  (N.N. 87/08., 86/09. 92/10., 105/10. 90/11. 5/12., 16/12., 86/12., 94/13., 136/14., 152/14.), članka 54. **Statuta Škole likovnih umjetnosti u Splitu, Školski odbor Škole likovnih umjetnosti Split,** na sjednici održanoj 19. 4. 2016. godine, donio je

**KUĆNI RED**

## I.OPĆE ODREDBE

Članak 1.

Ovom odlukom uređuje se kućni red u Školi likovnih umjetnosti - Splitu daljem tekstu: Škola).

Članak 2.

Kućnim se redom u Školi:

1. utvrđuju pravila i obveze ponašanja u Školi, njezinom unutarnjem i vanjskom prostoru
2. utvrđuju pravila međusobnih odnosa učenika
3. utvrđuju pravila međusobnih odnosa učenika i radnika
4. utvrđuje radno vrijeme
5. utvrđuju pravila sigurnosti i zaštite od socijalno neprihvatljivih oblika ponašanja, diskriminacije, neprijateljstva i nasilja
6. utvrđuje način postupanja prema imovini.

Članak 3.

Ova Odluka odnosi se na sve osobe za vrijeme njihova boravka u školskim prostorima.

Članak 4.

S odredbama ove Odluke razrednici su dužni upoznati učenike i njihove roditelje odnosno skrbnike.

Ova Odluka obvezno se ističe na vidljivom mjestu kod ulaza u Školu (na oglasnoj ploči Škole).

## II.PRAVILA I OBVEZE PONAŠANJA U ŠKOLI, UNUTARNJEM I VANJSKOM PROSTORU

Članak 5.

Učenici, radnici Škole te druge osobe mogu boraviti u prostoru Škole tijekom radnog vremena Škole.

Članak 6.

U prostoru Škole zabranjeno je:

* pušenje
* nošenje oružja
* pisanje po zidovima i inventaru Škole
* uništavanje školske imovine
* bacanje izvan koševa za otpatke papira, žvakaćih guma i sl.
* unošenje i konzumiranje alkohola i narkotičnih sredstava
* unošenje sredstava, opreme i uređaja koji mogu izazvati požar ili eksploziju
* igranje igara na sreću i sve vrste kartanja
* unošenje tiskovina neprimjerenog sadržaja.

Učenici ne smiju bez odobrenja ravnatelja dovoditi u Školu strane osobe.

Svim osobama zabranjeno je dovoditi životinje u prostorije i okoliš Škole.

Članak 7.

Radnici i učenici Škole dužni su se kulturno odnositi prema roditeljima i drugim osobama koje borave u Školi.

Članak 8.

Učenici mogu boraviti u Školi u vrijeme određeno za nastavu i ostale oblike odgojno-obrazovnog rada.

Učenik je dužan doći u Školu najkasnije pet minuta prije početka nastave, a napustiti Školu najkasnije 15 minuta nakon završetka školskih obveza.

Članak 9.

Učenik je dužan:

* kulturno se ponašati za vrijeme boravka u Školi i izvan nje
* održavati čistima i urednima prostore Škole
* dolaziti uredan u Školu
* mirno ući u učionicu prije početka nastave i pripremiti se za rad

Članak 10.

Na znak za početak nastave učenici su obvezni biti na svojim mjestima i pripremiti pribor za rad.

Učenik može svoje mjesto rada promijeniti samo uz dopuštenje razrednika ili predmetnog nastavnika.

U kabinet i učionicu učenici trebaju ući ili izaći zajedno s nastavnikom.

Učenici mogu koristiti školske prostorije i samostalno, ali u dogovoru sa nastavnikom, pedagogom, voditeljem smjene ili ravnateljem.

Na kraju nastave u određenoj učionici, nastavnik je dužan ostaviti prostoriju i opremu u stanju urednosti.

Članak 11.

Učenici koji su zakasnili na nastavu trebaju tiho ući u učionicu, ispričati se nastavniku te opravdati zakašnjenje, a o opravdanosti zakašnjenja odlučuje razrednik.

Svako neopravdano kašnjenje učenika na nastavu nastavnik je dužan evidentirati.

Članak 12.

Tijekom nastave učenici ne smiju razgovarati, šaptati, dovikivati se, prepirati i šetati po razredu. Učenik koji želi nešto pitati ili priopćiti treba svoju namjeru pokazati dizanjem ruke. Učenik kojega je nastavnik prozvao, dužan je ustati.

Članak 13.

Korištenje tableta, laptopa, mobitela i drugih sličnih aparata tijekom nastave dopušteno je samo uz odobrenje predmetnog nastavnika ako je u funkciji nastave.

Strogo je zabranjeno svako audio i video snimanje unutar školskih prostora bez dopuštenja nastavnika, pedagoga, voditelja smjene ili ravnatelja.

Članak 14.

Učenici imaju pravo na veliki odmor i male odmore između nastavnih sati. Mali odmor traje pet minuta, a veliki odmor 15 minuta.

Za vrijeme malih odmora učenici ne smiju napuštati zgradu, a za vrijeme velikog odmora mogu boraviti u okolišu Škole.

Članak 15.

U razrednom odjelu tjedno se određuju dva redara.

Redari:

* dolaze 5 minuta prije početka nastave, pregledaju učionicu i o uočenim nepravilnostima ili oštećenjima izvješćuju predmetnog nastavnika
* pripremaju učionicu za nastavu, brišu ploču i donose prema potrebi nastavna sredstva i pomagala
* izvješćuju ravnatelja ili voditelja smjene o nenazočnosti predmetnog nastavnika na nastavi
* prijavljuju nastavnicima početkom svakoga nastavnog sata nenazočne učenike
* izvješćuju o nađenim predmetima nastavnika, a predmete (knjige, bilježnice, olovke, odjeću, nakit i sl.) odnose u tajništvo ili učeničku referadu, odnosno voditelju smjene.
* nakon završetka nastave posljednji napuštaju učionicu uz prethodnu provjeru ispravnosti učionice, oštećenja zidova, klupa, sjedalica i ostaloga inventara te o uočenim oštećenjima izvješćuju ravnatelja ili voditelja smjene.

Članak 16.

Za vrijeme odmora jedan od redara obvezno mora biti u učionici i održavati red.

Svakog učenika koji se ne pridržava reda, redar je ovlašten prijaviti predmetnom nastavniku.

Članak 17.

Redare iz članka 15. ove Odluke određuje razrednik prema abecednom redu.

**III.PRAVILA MEĐUSOBNIH ODNOSA UČENIKA**

Članak 18.

U međusobnim odnosima učenici:

-trebaju pružati pomoć drugim učenicima Škole

-trebaju dati primjeren savjet drugim učenicima u skladu s njihovim interesima

-dužni su omogućiti drugim učenicima da iznose svoje mišljenje

-paziti na osobno dostojanstvo i dostojanstvo drugogo učenika

-čuvati osobni ugled i ugled drugog učenika

-uvažavati i poštivati drugoga

-trebaju informirati druge učenike o događajima u Školi

-ne smiju ometati druge učenike u učenju i praćenju nastave

-mogu predlagati osnivanje učeničkih udruga

-trebaju poštovati i njegovati spolnu ravnopravnost

-moguustrojavati razne oblike kulturno-umjetničkih, športskih i drugih sadržaja

Članak 19.

Međusobne sporove učenici ne smiju rješavati svađom i fizičkim obračunom, uvrjedama, širenjem neistina i sl.

U slučaju međusobnog spora učenici su dužni zatražiti pomoć razrednika, pedagoga ili voditelja smjene.

**IV.PRAVILA MEĐUSOBNIH ODNOSA UČENIKA I RADNIKA ŠKOLE**

Članak 20.

Učenici su dužni uljudno se odnositi prema nastavnicima i drugim radnicima Škole.

Učenici su dužni pozdraviti radnike Škole u školskom prostoru i izvan njega.

Učenici su dužni ustajanjem pozdraviti osobu koja ulazi u učionicu za vrijeme nastavnog sata.

Članak 21.

Kod ulaska u Školu ili izlaska iz Škole učenici trebaju dati prednost starijim osobama.

Članak 22.

Učenici smiju samo uz dopuštenje ulaziti u zbornicu, ured ravnatelja i druge školske urede.

Kod ulaska u učionicu ili drugi prostor u kojemu se tada održava nastava, učenik prvo treba pokucati, a zatim tiho ući i priopćiti nastavniku razlog dolaska. Zadaću zbog koje je došao, može obaviti uz odobrenje nastavnika.

Članak 23.

Nastavnici su dužni voditi računa o sigurnosti i neovlaštenom pristupu e-dnevniku.

Posebno moraju voditi računa da nakon nastavnog sata odjave otvorenu aplikaciju e-dnevnika.

Članak 24.

Nastavnik ne smije za vrijeme nastave narediti učeniku da izađe iz učionice.

Zabranjeno je kažnjavanje učenika udaljavanjem s nastave.

U slučaju težeg ometanja nastave, nastavnik može učenika uputiti na razgovor kod pedagoga, voditelja smjene ili ravnatelja.

**V.RADNO VRIJEME**

Članak 25.

Radno vrijeme Škole je od 6,oo – 21,oo sati.

Članak 26.

Radnici su dužni dolaziti na posao i odlaziti s posla prema rasporedu radnog vremena.

Članak.27.

Način evidencije nazočnosti na radu određuje se prema Pravilniku o evidenciji radnog vremena kojeg propisuje ministar.

Članak 28.

Roditelji mogu razgovarati s nastavnicima Škole u dane primanja roditelja ili u vrijeme koje odredi razrednik odnosno predmetni nastavnik.

Članak 29.

Raspored radnog vremena obvezno se ističe na ulaznim vratima školskih ureda.

**VI.PRAVILA SIGURNOSTI I ZAŠTITE OD SOCIJALNO NEPRIHVATLJIVIH OBLIKA PONAŠANJA, DISKRIMINACIJE, NEPRIJATELJSTVA I NASILJA**

Članak 30.

Radnici Škole u suradnji s učenicima dužni su se skrbiti za siguran boravak i rad u Školi.

Članak 31.

U Školi za vrijeme rada dežuraju radnici škole.

Raspored i obveze dežurnih radnika škole određuje ravnatelj.

Raspored dežurstava objavljuje se na oglasnoj ploči Škole.

Članak 32.

Obveza pomoćno tehničkog osoblja je i skrb o sigurnosti ulazaka u školu i davanje potrebnih obavijesti građanima.

Članak 33.

U Školi je svakome zabranjeno izražavanje diskriminacije na osnovi rase ili etničke pripadnosti ili boje kože, spola, jezika, vjere, političkog ili drugog uvjerenja, nacionalnog ili socijalnog podrijetla, imovnog stanja, članstva u građanskim udrugama, obrazovanja, društvenog položaja, bračnog ili obiteljskog statusa, dobi, zdravstvenog stanja, invaliditeta, genetskog naslijeđa, rodnog identiteta, izražavanja ili spolne orijentacije.

Svatko tko postupa suprotno stavku 1. ovoga članka odgovoran je prema općim aktima Škole.

Članak 34.

U Školi je zabranjen svaki oblik nasilja, izražavanja neprijateljstva, nesnošljivosti i drugoga neprimjerenog ponašanja.

Svatko je dužan upozoriti osobu koja protupravnim činjenjem krši zabranu iz stavka 1. ovoga članka.

Od osobe koja i nakon upozorenja iz stavka 2. ovoga članka nastavi s kršenjem zabrane iz stavka 1. ovoga članka, treba zatražiti da se udalji iz prostora protupravnog činjenja.

Ako se osoba ne udalji iz prostora protupravnog činjenja, svatko se treba za pomoć obratiti najbližoj policijskoj postaji.

**VII.POSTUPANJE PREMA IMOVINI**

Članak 35.

Radnici, učenici i druge osobe koje borave u Školi dužne su se skrbiti o imovini Škole prema načelu dobroga gospodara.

Članak 36.

Radnici i učenici moraju se racionalno koristiti sredstvima Škole koja su im stavljena na raspolaganje.

Svaki uočeni kvar na instalacijama električne struje, plina ili vodovoda, grijanja ili drugi kvar radnici i učenici obvezni su prijaviti ravnatelju, tajniku ili voditelju smjene.

Članak 37.

Nakon isteka radnog vremena radnici su dužni skrbiti o urednom pospremanju radnih materijala, isključivanju rasvjete i električnih aparata i zaključavanju radnih prostorija.

Članak 38.

Učenici su dužni čuvati imovinu škole, obrazovna i nastavna sredstva, a knjige posuđene u knjižnici pravodobno neoštećene vratiti.

Članak 39.

Radnici i učenici dužni su čuvati svoju imovinu**,** a kod napuštanja školskog prostora dužni su je ponijeti sa sobom.

Škola nije odgovorna za nestanak stvari osoba iz stavka 1. ovoga članka tijekom njihova boravka u školskom prostoru.

Članak 40.

Radnici, učenici i druge osobe odgovorne su za štetu koju učine na imovini Škole prema Zakonu o obveznim odnosima.

**VIII. PRIJELAZNE I ZAVRŠNE ODREDBE**

Članak 41.

Stupanjem na snagu ove odluke prestaje važiti Pravilnik o kućnom redu od 28. lipnja 1996. god.

Članak 42.

Ova odluka stupa na snagu danom objavljivanja na oglasnoj ploči Škole.

Odluka je objavljena na oglasnoj ploči dana 19. 4. 2016.

Klasa: 003-06/16-03 -01

Ur. Broj: 2181-72-16-01-2

Predsjednik Školskog odbora: Ravnatelj:

Boris Delić, prof. mr.sc. Mladen Bilankov